rejauldu/bengali-wikipedia huggingface dataset:
বিধায়ক ভট্টাচার্য (৭ ফেব্রুয়ারি ১৯০৭ – ১৫ নভেম্বর ১৯৮৬) হলেন ভারতের একজন প্রখ্যাত নাট্যকার, সাহিত্যিক ও সাংবাদিক। তিনি ভারতীয় উপমহাদেশের প্রথম দিককার মঞ্চ অভিনেতা ও নাট্যকারদের অন্যতম। তিনি একাধিক চলচ্চিত্রে অভিনয়ও করেছেন। তিনি শান্তিনিকেতনে শিক্ষকতা করেছেন এবং রবীন্দ্রনাথের স্নেহধন্য ছিলেন।   জন্ম ও পারিবারিক পরিচিতি  বিধায়ক ভট্টাচার্য ১৯০৭ সালের ৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সীর (বর্তমানে ভারতে) মুর্শিদাবাদের জিয়াগঞ্জে জন্মগ্রহণ করেন। তার পিতার নাম হরিচরণ ভট্টাচার্য ও মাতার নাম সত্যবতী।   রচনাবলী  তার রচিত নাটকের মধ্যে রয়েছেঃ  মেঘমুক্তি (১৯৩৮),  মাটির ঘর (১৯৩৯),  বিশ বছর আগে (১৯৪০),  রক্তের ডাক (১৯৪১),  তুমি ও আমি (১৯৪১),  চিরন্তনী (১৯৪২),  রাজপথ (১৯৪৯),  খবর বলছি (১৯৫০),  ক্ষুধা (১৯৫৬),  এন্টনি কবিয়াল (১৯৬৬),  নটী বিনোদিনী (১৯৬৯),  খেলাঘর,  তাহার নামটি রঞ্জনা,  উজান যাত্রা,  কান্না হাসির পালা।   যুগাবতার রামকৃষ্ণ(১৩৬২)  বাংলার বিবেক  জাগরে ধীরে   আরও দেখুন    তথ্যসূত্র    বহিঃসংযোগ   বিধায়ক ভট্টাচার্য - বাংলাপিডিয়া হতে সংকলিত নিবন্ধ।  বিষয়শ্রেণী:১৯০৭-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:বাঙালি লেখক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় পুরুষ নাট্যকার বিষয়শ্রেণী:ভারতীয় মঞ্চ পরিচালক বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি ঔপন্যাসিক বিষয়শ্রেণী:পশ্চিমবঙ্গের নাট্যকার
থাম্ব|উত্তর গোলার্ধে তুষারপাত জানুয়ারি খ্রিস্টীয় বর্ষপঞ্জীর প্রথম মাস জানুয়ারি। এ মাসে মোট ৩১ দিন। উত্তর গোলার্ধের শীতলতম মাস এটি, আর দক্ষিণ গোলার্ধের উষ্ণতম মাস। অধিবর্ষ না হলে যে বার দিয়ে জানুয়ারি শুরু হয়, সে বার দিয়েই অক্টোবর শুরু হয়। আর অধিবর্ষ হলে জানুয়ারি, এপ্রিল ও জুলাই একই দিনে শুরু হয়।  জানুয়ারি মাসের নামকরণের ইতিহাস  জানুয়ারি মাসের নামকরণ করা হয়েছে রোমান দ্বার দেবতা "জ্যানুস" (Janus)-এর নামে। জ্যানুস ছিলেন শুরুর এবং পরিবর্তনের দেবতা, যার দুইটি মুখ ছিল—একটি ভবিষ্যতের দিকে এবং অন্যটি অতীতের দিকে। রোমান ক্যালেন্ডারে জানুয়ারি প্রথম মাস হিসেবে সংযুক্ত হয় খ্রিস্টপূর্ব ৭১৩ সালে। রোমান রাজা নুমা পম্পিলিয়াস এই পরিবর্তনটি করেন।   গুরুত্বপূর্ণ দিনসমূহ   ইংরেজি নববর্ষের দিন : ১ জানুয়ারি  স্বাধীনতা দিবস (হাইতি) : ১ জানুয়ারি  বঙ্গবন্ধুর স্বদেশ প্রত্যাবর্তন দিবস : ১০ জানুয়ারি  মকর সংক্রান্তি (ভারত) : ১৪ জানুয়ারি  শরৎচন্দ্র চট্টোপাধ্যায়ের মৃত্যুদিবস : ১৬ জানুয়ারি  শহীদ আসাদ দিবস : ২০ জানুয়ারি   মাইকেল মধুসূদন দত্তের জন্মদিন : ২৫ জানুয়ারি  প্রজাতন্ত্র দিবস (ভারত) : ২৬ জানুয়ারি  মার্টিন লুথার কিং দিবস (যুক্তরাষ্ট্র) : ৩য় সোমবার   তথ্যসূত্র    বহিঃসংযোগ   বিষয়শ্রেণী:জানুয়ারি বিষয়শ্রেণী:মাস
যতীন্দ্রনাথ ঘোষাল (২ সেপ্টেম্বর ১৮৭৮ – ২৫ এপ্রিল ১৯৬৮ ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী ও প্রখ্যাত চিকিৎসক। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯২,   জীবনী যতীন্দ্রনাথ ঘোষালের জন্ম ১৮৭৮ খ্রিস্টাব্দের ২ সেপ্টেম্বর ব্রিটিশ ভারতের অধুনা  পশ্চিমবঙ্গের রাজধানীর কলকাতার  বরাহনগরে পিতা রাধিকাপদ ঘোষাল। তিনি চিকিৎসক হিসাবে কর্মরত ছিলেন বসিরহাট অঞ্চলে। সেই সময়ে তিনি বাঘা যতীন, ডা.যাদুগোপাল মুখোপাধ্যায়, হরিকুমার চক্রবর্তী প্রমুখ বিপ্লবীদের সংস্পর্শে আসেন এবং তিনি চিকিৎসার পাশাপাশি বিপ্লবী  যুগান্তর দলের কর্মধারা বিস্তার করেন। স্থানীয় যুবকদের লাঠিখেলাসহ শরীরচর্চামূলক বিভিন্ন খেলাধূলার প্রবর্তন করেন। প্রথম বিশ্বযুদ্ধের সময়    ভারতীয় উপমহাদেশে বিপ্লবীদের জন্য জাভা থেকে যে জাহাজে অস্ত্র আসছিল তার গন্তব্যস্থল ছিল বালেশ্বর। বিকল্প গন্তব্যস্থল ছিল সুন্দরবন। যতীন্দ্রনাথ তার সহকর্মীদের নিয়ে সুন্দরবনের গোসাবা অঞ্চলে সর্বক্ষণ আলোক সংকেতের মাধ্যমে অপেক্ষা করতে থাকেন। পরে পুলিশের চোখ এড়াতে নেপাল সরকারের চাকরি নিয়ে নেপালে চলে যান। তিনি বসিরহাটের কংগ্রেসের প্রথম সম্পাদক ছিলেন এবং স্থানীয় বহু জনহিতকর প্রতিষ্ঠানের অন্যতম প্রতিষ্ঠাতা ছিলেন। তিনি আজীবন  রামকৃষ্ণ মিশনের সঙ্গে যুক্ত ছিলেন। পরিণত বয়সে বাংলা ভাষায় চিকিৎসাশাস্ত্রের বেশ কিছু গ্রন্থ রচনা করেন। বইগুলি সংশ্লিষ্ট মহলে সমাদৃত হয়েছিল। উল্লেখযোগ্য কয়েকটি গ্রন্থ হল–  প্রাকটিস অফ মেডিসিন (দুটি খণ্ড)  অ্যানাটমি ও ফিজিওলজি  মেটিরিয়া মেডিকা শিশু ও স্ত্রী চিকিৎসা ইনজেকশন চিকিৎসা কম্পাউন্ডারী'' যতীন্দ্রনাথ ঘোষাল ১৯৬৮ খ্রিস্টাব্দের ২৫ এপ্রিল পরলোক গমন করেন।  তথ্যসূত্র   বিষয়শ্রেণী:১৮৭৮-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় চিকিৎসক
রানিবাঁধ বিধানসভা কেন্দ্র ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৯ নং রানিবাঁধ বিধানসভা (এসটি) কেন্দ্রটি রানিবাঁধ, হিড়বাঁধ সমষ্টি উন্নয়ন ব্লক এবং খাতড়া সমষ্টি উন্নয়ন ব্লক গুলির অন্তর্গত।  রানিবাঁধ বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৬২রানিবাঁধজলেশ্বর হাঁসদাভারতের কমিউনিস্ট পার্টি১৯৬৭বি. হেমব্রম ভারতীয় জাতীয় কংগ্রেস১৯৬৯সুচন্দ সোরেনভারতের কমিউনিস্ট পার্টি (মার্ক্সবাদী)১৯৭১সুচন্দ সোরেনভারতের কমিউনিস্ট পার্টি (মার্ক্সবাদী)১৯৭২অমলা সোরেনভারতীয় জাতীয় কংগ্রেস১৯৭৭সুচন্দ সোরেনভারতের কমিউনিস্ট পার্টি (মার্ক্সবাদী)১৯৮২রামপদ মান্ডিভারতের কমিউনিস্ট পার্টি (মার্ক্সবাদী)১৯৮৭রামপদ মান্ডিভারতের কমিউনিস্ট পার্টি (মার্ক্সবাদী)১৯৯১ আরতি হেমব্রমভারতের কমিউনিস্ট পার্টি (মার্ক্সবাদী)১৯৯৬ দেবলিনা হেমব্রম ভারতের কমিউনিস্ট পার্টি (মার্ক্সবাদী)২০০১ মকর টুডু ভারতের কমিউনিস্ট পার্টি (মার্ক্সবাদী)২০০৬ দেবলিনা হেমব্রমভারতের কমিউনিস্ট পার্টি (মার্ক্সবাদী)২০১১দেবলিনা হেমব্রমভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১১  ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) এর দেবলিনা হেমব্রম রানিবাঁধ বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ঝাড়খণ্ড পার্টি (নরেন) এর আদিত্য কিসকুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মকর টুডু ২০০১ সালে জেএমএমের গোপীনাথ সোরেনকে পরাজিত করেন। সিপিআই (এম) এর দেবলিনা হেমব্রম ১৯৯৬ সালে কংগ্রেসের অনিল হাঁসদাকে পরাজিত করেন। সিপিআই (এম) এর আরতি হেমব্রম ১৯৯১ সালে কংগ্রেসের সুদর্শন বাস্কে কে পরাজিত করেন। সিপিআই (এম) এর রামপদ মান্ডি ১৯৮৭ সালে কংগ্রেসের চন্দ্র মোহন মুর্মুকে এবং ১৯৮২ সালে নির্দলের জলেশ্বর সোরেনকে পরাজিত করেন। সিপিআই (এম) এর সুচন্দ সোরেন ১৯৭৭ সালে জনতা পার্টির যাদুনাথ মুর্মুকে পরাজিত করেন।  ১৯৬২-১৯৭২ ১৯৭২ সালে কংগ্রেসের অমলা সোরেন জয়ী হন। সিপিআই (এম) এর সুচন্দ সোরেন ১৯৭১ এবং ১৯৬৯ সালে জয়ী হন। কংগ্রেসের বি. হেমব্রম ১৯৬৭ সালে জয়ী হন। ১৯৬২ সালে সিপিআই জলেশ্বর হাঁসদা জয়ী হন। এর আগে রানিবাঁধ কেন্দ্রে আসন বিদ্যমান ছিল না।  ১৯৫১খাতড়া বিধানসভা কেন্দ্র স্বাধীন ভারতের প্রথম নির্বাচন ১৯৫১ সালে, কংগ্রেসের আশুতোষ মল্লিক এবং হিন্দু মহাসভার অমূল্য রতন ঘোষ উভয়ই খাতড়া যৌথ বিধানসভা কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বাঁকুড়া জেলার রাজনীতি
অ্যাশলি ব্লেজার বাইডেন (জন্ম ৮ ই জুন, ১৯৮১) হলেন একজন মার্কিন সমাজকর্মী, কর্মী, সমাজসেবী এবং ফ্যাশন ডিজাইনার। তিনি মার্কিন রাষ্ট্রপতি জো বাইডেন এবং ফার্স্ট লেডি জিল বাইডেনের কন্যা। তিনি ২০১৪ থেকে ২০১৯ পর্যন্ত ডেলাওয়্যার সেন্টার ফর জাস্টিসের নির্বাহী পরিচালক হিসাবে দায়িত্ব পালন করেছিলেন। এই কেন্দ্রে প্রশাসনিক ভূমিকা পালনের পূর্বে তিনি শিশু, তরুণ ও তাদের পরিবাররের জন্য ডেলাওয়্যার পরিষেবা বিভাগে কাজ করেছিলেন।   শৈশব ও শিক্ষাজীবন  অ্যাশলি বাইডেন ১৯৮৮ সালের ৮ই জুন ডেলাওয়্যার উইলমিংটনে জন্মগ্রহণ করেছিলেন। তার পিতা জো বাইডেন আমেরিকার রাষ্ট্রপতি এবং প্রাক্তন সহ-রাষ্ট্রপতি। তার মা জিল বাইডেন পেশায় একজন  শিক্ষিকা। তিনি হান্টার বাইডেন, প্রয়াত বিউ বাইডেন এবং প্রয়াত নাওমি বাইডেনের সৎবোন, তারা তিনজন জো বাইডেনের প্রথম স্ত্রী নিলিয়া হান্টারের কন্যা। বাইডেন অ্যাডওয়ার্ড ফ্রান্সিস ব্লুইটের ত্রৈপুরুষিক নাতনি। তিনি তার বাবার দিক থেকে ইংরেজ, ফরাসি ও আইরিশ বংশোদ্ভূত এবং মায়ের দিক থেকে ইংরেজ, স্কটিশ এবং সিসিলীয় বংশোদ্ভূত।   ব্যক্তিজীবন  তিনি চিকিৎসক হাওয়ার্ড কেরিনের সাথে বিবাহবন্ধনে আবদ্ধ হয়েছেন।   কর্মজীবন  অ্যাশলি বাইডেন কলেজের পড়াশোনা শেষ করার পরে সামাজিক কাজে কর্মজীবন শুরু করার আগে কয়েক মাস যাবৎ উইলমিংটনের একটি পিৎজার দোকানে পরিচারিকা হিসাবে কাজ করেছিলেন। তিনি ফিলাডেলফিয়ার কেনসিংটনে চলে গিয়েছিলেন এবং নর্থ-ওয়েস্টার্ন হিউম্যান সার্ভিসেস চিল্ড্রেন্স রিচ ক্লিনিকে সহায়ক বিশেষজ্ঞ হিসাবে কাজ শুরু করেছেন।  ২০১০ সালে তিনি পেনসিলভেনিয়া বিশ্ববিদ্যালয়ের স্কুল অফ সোস্যাল পলিসি অ্যান্ড প্র্যাকটিস থেকে সমাজকর্মে স্নাতক ডিগ্রি অর্জন করেছিলেন। জন বার্সা স্নাতকদের মধ্যে তিনি জন হোপ ফ্র্যাঙ্কলিন আমেরিকান বর্ণবাদ বিরোধী লড়াইয়ে পুরস্কারপ্রাপ্ত বারো জন স্নাতকধারীদের মধ্যে একজন।   তথ্যসূত্র      বহিঃসংযোগ      বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:মার্কিন নারী সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:নারী সমাজকর্মী বিষয়শ্রেণী:মার্কিন সমাজকর্মী বিষয়শ্রেণী:মার্কিন নারী বেশভূষাশৈলী নকশাবিদ বিষয়শ্রেণী:মার্কিন নারী জনহিতৈষী বিষয়শ্রেণী:মার্কিন রোমান ক্যাথলিক বিষয়শ্রেণী:বাইডেন পরিবার বিষয়শ্রেণী:মার্কিন যুক্তরাষ্ট্রের রাষ্ট্রপতির সন্তান বিষয়শ্রেণী:ডেলাওয়্যারের ক্যাথলিক
ফিফথ হারমোনি হচ্ছে মার্কিন যুক্তরাষ্ট্রের একটি নারী সঙ্গীত দল। এই দলটি অ্যালি ব্রুক, নরমানি কোর্দেই, ডিনাহ জেন, লরেন জাওরেগুই  এবং সাবেক সদস্য ক্যামিলা কাবিলোকে নিয়ে গঠিত হয়, কাবিলো ১৮ই ডিসেম্বর, ২০১৬-এ দলটি ত্যাগ করেন। ২০১২-এ মার্কিন যুক্তরাষ্ট্রের সঙ্গীত প্রতিযোগিতা দ্য এক্স ফ্যাক্টর এর দ্বিতীয় মৌসুমে তৃতীয় স্থান অর্জনের পরে সিমন কাউয়েল এর সাইকো রেকডর্স এবং এল.এ রেইডের ইপিক রেকডর্সের সঙ্গে যৌথ সঙ্গীত চুক্তি করে। সামাজিক যোগাযোগের মাধ্যমে তারকা কখ্যাতি অর্জনের সাথে সাথে, দলটি ততাদের অভিষেক সম্প্রসারিত চালনা, বেটার টুগেদার'  এবং দুইটি স্টুডিও অ্যালবাম 'রিফ্লেকশন' ও '৭/২৭' প্রকাশ করে সবগুলোই মার্কিন যুক্তরাষ্ট্রের বিলবোর্ড ২০০ তালিকার সেরা দশে অবস্থান করে। তাদের তৃতীয় স্টুডিও অ্যালবাম ২৫ আগস্ট, ২০১৭-এ প্রকাশিত হয়।  ডিস্কোগ্রাফি   রিফ্লেকশন (২০১৫)  ৭/২৭ (২০১৬)  ফিফথ হারমোনি (২০১৭)  চলচ্চিত্র তালিকা  টেলিভিশন  বছর নাম ভূমিকা ব্যাখ্যা ২০১২-১৩ দ্য এক্স ফ্যাক্টর ইউ.এস প্রতিযোগী ২২ পর্ব (২০১২)অতিথি: ১ পর্ব (২০১৩) ২০১৪ ফেকিং ইট বয় ব্যান্ড পর্ব: "দ্য এসাটাসি অ্যানাড দ্য এগোনি" ২০১৫ বার্বি: লাইফ ইন দ্য ড্রিমহাউজ তাদের সম্পর্কে (কন্ঠ) পর্ব: "সিস্টার্স' ফান ডে"২০১৭দ্য রাইডতাদের সম্পর্কেপর্ব: ফিফথ হারমোনি: দ্য রাইড  ট্যুর হেডলাইনিং  হার্মোনাইজ আমেরিকা মল ট্যুর (২০১৩)  ফিফথ হারমোনি থিয়েটার ট্যুর (২০১৩)  দ্য ওস্টো কেপ্ট সিক্রেট ট্যুর (২০১৪)  ফিফথনটাইমস এ চার্ম ট্যুর (২০১৪)  দ্য রিফ্লেকশন ট্যুর (২০১৫-২০১৬)  দ্য ৭/২৭ ট্যুর (২০১৬-২০১৭)  পিএসএ ট্যুর (২০১৭) সহযোগী ভূমিকা  চিয়ার লয়েড – আই উইস ট্যুর (২০১৩)  ডেমি লোভাটো – নিয়ন লািটস ট্যুর (২০১৪)  অস্টিন মাহোন – লাইভ অন ট্যুর (২০১৪)  তথ্যসূত্র  বহিঃসংযোগ         বিষয়শ্রেণী:মার্কিন সঙ্গীত দল বিষয়শ্রেণী:পপ সঙ্গীত ব্যান্ড বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী বিষয়শ্রেণী:এপিক রেকর্ডসের শিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:শর্টি পুরস্কার বিজয়ী বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
লিও কোগুয়ান হলেন একজন ইন্দোনেশীয় বংশোদ্ভূত চীনা মার্কিন ব্যবসায়ী, বিনিয়োগকারী এবং জনহিতৈষী।  তিনি এসএইচআই ইন্টারন্যাশনাল কর্পোরেশনের চেয়ারম্যান ও সহ-প্রতিষ্ঠাতা এবং টেসলা, ইনকর্পোরেটেডের তৃতীয় বৃহত্তম ব্যক্তিগত শেয়ারহোল্ডার ছিলেন।     জীবনী  লিও ইন্দোনেশিয়ায় ১৯৫৫ সালে চীনা পিতামাতার কাছে জন্মগ্রহণ করেছিলেন। এরপর তিনি মার্কিন যুক্তরাষ্ট্রে চলে যান এবং কলম্বিয়া বিশ্ববিদ্যালয়ের স্কুল অফ ইন্টারন্যাশনাল অ্যান্ড পাবলিক অ্যাফেয়ার্স এবং নিউ ইয়র্ক ল স্কুল থেকে স্নাতক হন।    ফোর্বস অনুসারে, ২০২২ সালের মার্চ পর্যন্ত, লিওর মোট সম্পদ $৭.৮ বিলিয়ন মার্কিন ডলার ছিল।   তথ্যসূত্র  বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:১৯৫৫-এ জন্ম বিষয়শ্রেণী:টেসলা ইনকর্পোরেডের ব্যক্তি বিষয়শ্রেণী:চীনা বংশোদ্ভূত ইন্দোনেশীয় ব্যক্তি বিষয়শ্রেণী:মার্কিন জনহিতৈষী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:উৎসবিহীন তথ্যসহ সকল নিবন্ধ
আরডোন ইয়াশারি (, ; জন্ম: ৩০ জুলাই ২০০২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডীয় ক্লাব লুৎসার্ন এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০২২ সালে, ইয়াশারি সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২২ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আরডোন ইয়াশারি ২০০২ সালের ৩০শে জুলাই তারিখে সুইজারল্যান্ডের শামে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইয়াশারি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল সুইজারল্যান্ড  ২০২২  ১  ০ সর্বমোট  ১  ০   তথ্যসূত্র    বহিঃসংযোগ            বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
লা এন () মাতিয়ো কাসোভিৎস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।   চরিত্রসমূহ   ভাঁসঁ কাসেল - ভাঁজ (ইহুদি)  উবের কোঁদে - উবের (কৃষ্ণাঙ্গ বক্সার ও মাদক ব্যবসায়ী)  সাইদ তাগমোই - সাইদ (আরব)   প্রতিক্রিয়া  লা এন প্রায় সবার কাছ থেকেই প্রশংসা পেয়েছে। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।   পুরস্কারসমূহ   সেরা পরিচালক (কান চলচ্চিত্র উৎসব) - মাতিয়ো কাসোভিৎস  সেরা সম্পাদনা (সেজার পুরস্কার) - মাতিয়ো কাসোভিৎস ও স্কট স্টিভেনসন  সেরা চলচ্চিত্র (সেজার পুরস্কার) - মাতিয়ো কাসোভিৎস  সেরা প্রযোজক (সেজার পুরস্কার) - Christophe Rossignon  সেরা কিশোর চলচ্চিত্র (ইউরোপিয়ান ফিল্ম অ্যাওয়ার্ডস) - মাতিয়ো কাসোভিৎস  সেরা বিদেশী ভাষার চলচ্চিত্র (ফিল্ম ক্রিটিক্‌স সার্কেল অফ অস্ট্রেলিয়া অ্যাওয়ার্ড)  সেরা পরিচালক (লুমিয়ের পুরস্কার) - মাতিয়ো কাসোভিৎস  সেরা চলচ্চিত্র (লুমিয়ের পুরস্কার) - মাতিয়ো কাসোভিৎস  তথ্যসূত্র   বহিঃসংযোগ     Independent take on the feature film  Review of La Haine by Films de France  Stanford University Review   ''Working Class France..." POV by Matthieu Kassovitz about the 2005 riots in France  বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯৫-এর অপরাধ নাট্য চলচ্চিত্র বিষয়শ্রেণী:১৯৯৫-এর স্বাধীন চলচ্চিত্র বিষয়শ্রেণী:১৯৯০-এর দশকের ফরাসি ভাষার চলচ্চিত্র‎ বিষয়শ্রেণী:ফরাসি সাদাকালো চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:হুড চলচ্চিত্র বিষয়শ্রেণী:জাতি ও জাতিসত্তা সম্পর্কিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে লুমিয়ের পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে সেজার পুরস্কার বিজয়ী বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:ফরাসি স্বাধীন চলচ্চিত্র বিষয়শ্রেণী:স্টুডিওক্যানেলের চলচ্চিত্র
অ্যাঞ্জেলস অ্যান্ড ডিমনস () মার্কিন ঔপন্যাসিক ড্যান ব্রাউন রচিত একটি নন-ফিকশন থ্রিলার উপন্যাসAngels & Demons | Dan Brown। এটি ২০০০ সালে প্রকাশিত হয়েছে এবং সর্বাধিক বিক্রিত বইগুলির অন্যতমKruegebooks.com - Top 10 Best Seller Books By Year 2000 - 2005। এই উপন্যাসেই ড্যান ব্রাউন রবার্ট ল্যাংডন-কে পাঠকের কাছে নিয়ে আসেন। ড্যান ব্রাউনের পরবর্তি এবং আরো সাড়া জাগানো উপন্যাস দ্য দা ভিঞ্চি কোড-এর প্রধান চরিত্রও এই রবার্ট ল্যাংডন।  ভ্যাটিকান সিটিকে ঘিরে এর কাহিনী আবর্তিত হয়েছে। ধর্ম ও বিজ্ঞানের সংঘাতকে কেন্দ্র করে কাহিনী এগিয়ে যায়। এ উপন্যাসে একটি অত্যন্ত পুরনো গুপ্ত সংগঠন ইলুমিনাতি (ইংরেজিতে Illuminati)'র সাথে রোমান ক্যাথলিক চার্চের সংঘাত ফুটে উঠেছে কাহিনীতে। এই উপন্যাসে ইউরোপের প্রভাবশালী বিজ্ঞান সংস্থা সার্ন (CERN)-এরও উল্লেখ রয়েছে। কাহিনীর বেশ বড় অংশ জুড়ে সার্ন এবং এর কণা ত্বরক যন্ত্র এবং এন্টিম্যাটার এর কথা বলা হয়েছে।   অন্যতম চরিত্রগুলো   রবার্ট ল্যাংডন  লিওনার্দো ভেট্রা  ভিত্তোরিয়া ভেট্রা  কার্ডিনাল স্যাভেরিও মোরতাতি  ম্যাক্সিমিলান কোহলার  কার্লো ভেন্ট্রেস্কা   তথ্যসূত্র   বিষয়শ্রেণী:ড্যান ব্রাউনের উপন্যাস বিষয়শ্রেণী:২০০০-এর মার্কিন উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস
পশ্চিম প্রদেশের মুসলিম লীগ ইরিত্রিয়ার পশ্চিম প্রদেশের একটি রাজনৈতিক দল। শেখ আলী মোহাম্মদ মুসা রাদাই দলটি প্রতিষ্ঠা করে। রাদাইয়ের পরিবার মূলত পশ্চিম সৌদি আরবের হেজাজ অঞ্চল থেকে ইরিত্রিয়ায় স্থানান্তরিত হয়। পরবর্তীতে রাদাই ইরিত্রিয়ান অ্যাসেম্বলির সভাপতি হন।Ammar, Woldeyesus. Blocco Indipendenza and Khartoum Meeting of the Opposition: What Similarities? দলটি ১৯৪৯ সালে ইরিত্রিয়ার মুসলিম লীগ থেকে আলাদা হয়ে গঠিত হয়। পশ্চিম প্রদেশের প্রাক-বিভক্ত মুসলিম লীগের দলীয় সদস্য সংখ্যার অর্ধেক এই দলে যোগদান করে।Negash, Tekeste. Eritrea and Ethiopia: The Federal Experience. New Brunswick, N.J.: Transaction Publishers, 1997. p. 53  প্রতিষ্ঠা পশ্চিম প্রদেশের মুসলিম লীগ ১৯৪৯ সালে মুসলিম লীগ থেকে বিভক্ত হওয়ার পরে প্রতিষ্ঠিত হয়েছিল।  ইতিহাস ঐতিহাসিক ওকবাজগি ইয়োহানেস দাবি করেছেন যে বিভক্তিটি ব্রিটিশ সামরিক প্রশাসনের ষড়যন্ত্রের কারণে হয়েছিল। তারা মুসলিম লীগের প্রধানদের বোঝাতে সক্ষম হয় যে মুসলিম লীগ নেতা ইব্রাহিম সুলতান আলী একজন ইতালীয় এজেন্ট।Yohannes, Okbazghi. Eritrea, a pawn in world politics. Gainesville: Univ. of Florida Press, 1991. p. 141 এই দাবিটি প্রত্যাখ্যান করে প্রতিদ্বন্দ্বিতা করা হয়, কারণ এটি ইরিত্রীয় মুসলিম সম্প্রদায়ের মধ্যে অভ্যন্তরীণ সামাজিক এবং রাজনৈতিক ফাটলগুলোকে উস্কে দিচ্ছিল।  ১৯৪৯ সালের শেষের দিকে স্বাধীন মুসলিম লীগের দলত্যাগের পর, দলটি স্বাধীনতা ব্লক ত্যাগ করে। পশ্চিম প্রদেশের মুসলিম লীগ স্বাধীনতা ব্লক থেকে বিদায় নিয়ে যেসকল উপদল গঠিত হয় তার মধ্যে দ্বিতীয় বৃহত্তম দলে পরিণত হয়ে ওঠে।La Questione Eritrea Venosa, Joseph L. Faith in the nation: examining the contributions of Eritrean Muslims in the nationalist movement, 1946-1961 দলটি দেশের রাজনৈতিক প্রক্রিয়া থেকে ইতালীয়-ইরিত্রিয়ানদের বাদ দিতে চায় এবং এই নীতি মুসলিম লীগ তীব্রভাবে বিরোধিতা করেছিল।  দলটি ১৯৫২ সালের ইরিত্রিয়ান অ্যাসেম্বলি নির্বাচনে ৬৮টি আসনের মধ্যে ১৪টি আসনে জয়লাভ করে (নির্বাচনটি কিছু শহরে প্রত্যক্ষ ভোট এবং অন্যান্য এলাকায় পরোক্ষ ভোটের মাধ্যমে অনুষ্ঠিত হয়েছিল)।Spencer, John H. Ethiopia at Bay: A Personal Account of the Haile Selassie Years. [S.l.]: Tsehai Pub, 2006. pp. 249-250  প্রাথমিকভাবে পশ্চিম প্রদেশের মুসলিম লীগ দশ বছরের জন্য ব্রিটিশ শাসন অব্যাহত রাখার আহ্বান জানিয়েছিল, যাতে করে পশ্চিম প্রদেশের ভবিষ্যৎ নির্ধারণ করা যেতে পারে।Spencer, John H. Ethiopia at Bay: A Personal Account of the Haile Selassie Years. [S.l.]: Tsehai Pub, 2006. p. 230Smith-Simonsen, Christine. Eritrea i våre hjerter? En studie av norske relasjoner til Eritrea ১৯৫৩ সালের জুন মাসে, ইথিওপিয়া এবং ইরিত্রিয়ার মধ্যে ফেডারেশন কার্যকর হওয়ার নয় মাস পরে, দলটি ইরিত্রিয়ার পশ্চিম প্রদেশ এবং সুদানের পূর্ব প্রদেশ নিয়ে গঠিত হবে এমন একটি স্বাধীন রাষ্ট্র গঠনের আহ্বান জানাতে শুরু করে।Negash, Tekeste. Eritrea and Ethiopia: The Federal Experience. New Brunswick, N.J.: Transaction Publishers, 1997. pp. 85-86 দলটির কাছে এটা স্পষ্ট হয়ে গিয়েছিল যে ব্রিটিশরা পশ্চিম প্রদেশের বাইরে একটি স্বাধীন রাষ্ট্র গঠনকে সমর্থন করবে না। তাই দলটি ইথিওপিয়া-এর সাথে ইরিত্রিয়ার একীকরণকে সমর্থন করতে শুরু করে।  তথ্যসূত্র  বিষয়শ্রেণী:ইরিত্রিয়ার রাজনৈতিক দল বিষয়শ্রেণী:১৯৪৯-এ প্রতিষ্ঠিত রাজনৈতিক দল বিষয়শ্রেণী:ইসলামি রাজনৈতিক দল
Chemical compound ট্রাইপ্যান নীল একটি অ্যাজো ডাই । এটি সুতির টেক্সটাইলের জন্য সরাসরি রঞ্জক ।  জীববিজ্ঞানে, এটি মৃত টিস্যু বা কোষকে নীল রঙ করার জন্য একটি গুরুত্বপূর্ণ রং হিসাবে ব্যবহৃত হয়।  জীবন্ত কোষ বা অক্ষত কোষের ঝিল্লি সহ টিস্যু রঙিন হয় না। যেহেতু কোষগুলি ঝিল্লির মধ্য দিয়ে যাওয়া যৌগগুলিতে খুব নির্বাচনী, তাই একটি কার্যকর কোষে ট্রিপ্যান নীল শোষিত হয় না; যাইহোক, এটি একটি মৃত কোষের ঝিল্লি অতিক্রম করে। সুতরাং, মৃত কোষগুলি একটি মাইক্রোস্কোপের নীচে একটি স্বতন্ত্র নীল রঙ হিসাবে উপস্থিত হয়। যেহেতু জীবন্ত কোষগুলিকে স্টেনিং থেকে বাদ দেওয়া হয়, তাই এই স্টেনিং পদ্ধতিটিকে ডাই বর্জন পদ্ধতি হিসাবেও বর্ণনা করা হয়।   পটভূমি এবং রসায়ন  ট্ট্রাইপান বুলু টলুইন থেকে উৎপন্ন হয়। অর্থাৎ টলুইন থেকে উৎপন্ন C14H16N2 সংকেত বিশিষ্ঠ  যে কোন আইসোমারিক বেস  ট্রাই পান বুলু উৎপন্ন করে । ট্রাইপান বুলুকে ট্রাইপান বুলু বলার কারণ এটা ট্রাই পানোজোম (trypanosomes) মেরে ফেলতে পারে, এটা সেই প্যারাসাইট যা স্লিপিং সিকনেস রোগ বা ঘুম জনিত অসুস্থতার  কারণ। সুরামিন (যা ট্রাইপান বুলু এর একটি এনালগ) ট্রাইপানো সোমিয়াসিস রোগ চিকিৎসায় ব্যবহার করা হয়। টাইপান বুলু নায়াগ্রা ব্লু নামেও অভিহিত হয়।  মিথানলে দ্রবীভূত অবস্থায় 607 ন্যানোমিটার তরঙ্গদৈর্ঘ্যর আলোয় টাইপান বুলুর এক্সটিংশন কোএফেসিয়েন্ট 6.104 M−1CM−1.  ট্রাইপ্যান লাল এবং ট্রাইপ্যান নীল প্রথম সংশ্লেষিত হয়েছিল জার্মান বিজ্ঞানী পল এহরলিচ 1904 সালে।   ট্রাইপ্যান নীলের ব্যবহার  বাম|থাম্ব| ট্রাইপ্যান ব্লু স্টেনিং ব্যবহার করে অ্যারাবিডোপসিস থালিয়ানার একটি পাতার মধ্যে হায়ালোপেরোনোস্পোরা প্যারাসিটিকার অপটিক্যাল মাইক্রোস্কোপ দিয়ে পর্যবেক্ষণ। ট্রাইপ্যান ব্লু সাধারণত মাইক্রোস্কোপিতে (কোষ গণনার জন্য) এবং টিস্যুর কার্যকারিতা মূল্যায়নের জন্য পরীক্ষাগার ইঁদুরে ব্যবহৃত হয়।  এই পদ্ধতিটি কোন কোষ বা টিস্যু নেক্রোটিক না কি  এপোপটটিক প্রক্রিয়ায় মৃত তা পার্থক্য করতে পারে না।।  এটা ফাঙ্গাসে সৃষ্ট হাইফি   এবং স্ট্র্যামেনোপিলস পর্যবেক্ষণ করতে ব্যবহার করা যেতে পারে। থাম্ব|ভেসিকুলার আরবাস্কুলার মাইকোরিজাই টিস্যু পরিষ্কার করার পরে ট্রাইপ্যান ব্লু দিয়ে দাগ দিয়ে দৃশ্যমান হয় alt=Soil arthropod takes trypan blue stain|থাম্ব| মাটি আর্থ্রোপড ট্রিপ্যান নীল দাগ লাগে অবিচ্ছিন্ন ও আঁকাবাঁকা ক্যাপসুলওরেক্সিস সৃষ্টির হওয়ার আগে দর্শন প্রক্রিয়াকে বা  দৃষ্টিশক্তিকে সহযোগিতা করার জন্য পরিপূর্ণ বা পরিপুষ্ট ক্যাটারাক্টের উপস্থিতিতে অন্তঃস্থ ক্যাপসুলকে  রঞ্জিত করতে চক্ষু ক্যাটারাক্ট সার্জারিতে টাইপপান বুলু ব্যবহার হয়। ক্যাটেরো প্লাস্টিতে ট্রাইপান বুলু ডিপ ল্যামেলার এন্ডোথেলিয়াল ক্যাটরো প্লাস্টির ((DLEK)) সময় স্টোরমাল  ফাইবারের পিছনের অংশকে রঞ্জিত করতে এবং ডিশেম্যান্ড স্ট্রিপলিং এন্ডোথেলিয়াল ক্যাটরোপ্লাস্টিতে এন্ডোথেলিয়াম রঞ্জিত করতে ট্রাইপান বুলু ব্যবহার করা যেতে পারে। ভিপিও রেটিনাল সার্জারি তেও ট্রাইপান ব্লু ব্যবহার হয়।   বিশ শতকের শুরুতে মস্তিষ্কে রক্ত প্রবাহের ক্ষেত্রে একটি বাধার অস্তিত্ব তথা ব্লাড ব্রেন বেরিয়ারের অস্তিত্ব অনুমান করা হয়েছিল বা বলতে গেলে অনেকটা নিশ্চিত করা হয়েছিল এই পর্যবেক্ষণের ভিত্তিতে যে,  প্রাণীতে ট্রাইপান পান বুলু ইঞ্জেকশন করলে সেটা ব্রেন এবং  স্পাইনাল কর্ড ব্যতীত শরীরের সমস্ত অংশকে রঞ্জিত করত।  তথ্যসূত্র   বিষয়শ্রেণী:Articles containing unverified chemical infoboxes বিষয়শ্রেণী:Chembox image size set
পামবন সেতু একটি রেল সেতু, যা ভারতের মূল ভূখণ্ডের মণ্ডপম শহরকে পামবন দ্বীপ ও রামেশ্বরমের সাথে সংযুক্ত করে। এটি ১৯১৪ সালের ২৪ ফেব্রুয়ারি খোলা হয়েছিল, সেতুটি ভারতের প্রথম সমুদ্র সেতু এবং এটি বান্দ্রা-ওয়ারলি সী লিংক ২০১০ সালে খোলার আগে পর্যন্ত ভারতের দীর্ঘতম সমুদ্র সেতু ছিল। রেল সেতু বেশিরভাগ ক্ষেত্রে একটি প্রচলিত সেতু, যা কংক্রিটের পিয়ারের উপর স্থির থাকে, কিন্তু পামবান সেতুর মাঝপথে একটি দ্বি-খণ্ডের বাস্কুল সেতু বিভাগ রয়েছে, যা জাহাজ ও বার্জ চলাচলের সুবিধা প্রদান করে। পামবন সেতু ১৯৮৮ সাল অবধি একমাত্র ভূতল পরিবহন ব্যবস্থা ছিল, যা তামিলনাড়ুর রামেশ্বরমকে মূল ভূখণ্ডের সাথে সংযুক্ত করেছিল। এই সেতুর বাস্কুল অংশ ২০১৮ সালের ডিসেম্বর মাসে ক্ষতিগ্রস্ত হয়, যার ফলে ৩ মাসের জন্য সেতুর পরিবহন ব্যবস্থা স্থগিত ছিল। রেল চলাচল পুনরায় ২০১৯ সালের ২৭ ফেব্রুয়ারি শুরু হয়।  একটি সড়ক সেতু ১৯৮৮ সালে রেল সেতুর সমান্তরালভাবে নির্মিত হয়েছিল। এই সড়ক সেতু অন্নাই ইন্দিরা গান্ধী সড়ক সেতু নামেও পরিচিত। অন্নাই ইন্দিরা গান্ধী সড়ক সেতু জাতীয় সড়ক (এনএইচ ৪৯) কে রামেশ্বরম দ্বীপের সাথে সংযুক্ত করেছে। এটি পক প্রণালীতে এবং মণ্ডপম (ভারতীয় মূল ভূখণ্ডের একটি স্থান) ও পামবনের (রামেশ্বরম দ্বীপের জেলেদের অন্যতম শহর) তীরের মধ্যে দাঁড়িয়ে আছে। এটি ভারতের তৎকালীন প্রধানমন্ত্রী রাজীব গান্ধী ১৯৮৮ সালের ২  অক্টোবর উদ্বোধন করেছিলেন।   দীর্ঘ এই সেতুটি সম্পূর্ণ হতে প্রায় ১৪ বছর সময় নিয়েছে।  তথ্যসূত্র  বিষয়শ্রেণী:পক প্রণালী বিষয়শ্রেণী:ভারতের রেল সেতু বিষয়শ্রেণী:১৯১৪-এ ভারতে প্রতিষ্ঠিত বিষয়শ্রেণী:তামিলনাড়ুর সেতু বিষয়শ্রেণী:২০শ শতাব্দীতে ভারতের স্থাপত্য
__NOTOC__ __NOEDITSECTION__ উইকিপিডিয়া একটি উন্মুক্ত ইন্টারনেট বিশ্বকোষ উইকিপিডিয়ার বাংলা সংস্করণে স্বাগতম। এই বিশ্বকোষ যে কেউ সম্পাদনা করতে পারেন। টি ভুক্তির ওপর কাজ চলছে। সহায়িকা - বিষয়শ্রেণীসমূহ - সাম্প্রতিক পরিবর্তন - দাবিত্যাগ  ak: als: ar: as: bg: bh: bs: ca: cs: da: de: el: en: eo: es: fi: fr: fy: gu: he: hi: hr: hu: io: it: ja: kn: ko: ks: ku: lb: ml: mr: nds: ne: nl: no: or: pa: pl: pt: ro: ru: sa: sd: sk: sl: sr: sv: ta: te: tr: uk: ur: zh: